CONVOCATORIA PARA O LEVANTAMENTO DE ACTAS PREVIAS Á OCUPACIÓN, PARA A EXPROPIACIÓN DOS BENS E DEREITOS AFECTADOS POLAS OBRAS DO PROXECTO "ENSANCHE E MELLORA DA PO-230. PQ.12+630 A 14+430, DE CLAVE PO/16/109.10, TERMO MUNICIPAL DE CERDEDO-COTOBADE
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 27/04/2018)

Resolución do 6 de abril de 2018, do Servizo de Infraestruturas de Pontevedra, pola que se sinala a data para o levantamento de actas previas á ocupación, para a expropiación dos bens e dereitos afectados polas obras do proxecto “Ensanche e Mellora da PO-230. PQ.12+630 a 14+430” de clave “PO/16/109.10” Termo municipal de Cerdedo-Cotobade. O artigo 28 do vixente Estatuto de Autonomía de Galicia, establece no seu punto 2° a competencia da Comunidade Autónoma de Galicia para o desenvolvemento lexislativo e execución da lexislación do Estado en materia de expropiación forzosa. Con data 22 de febreiro de 2018 o Consello da Xunta de Galicia procedeu á declaración de utilidade pública e urxente ocupación dos bens e dereitos necesarios a efectos de expropiación para a mencionada obra polo Decreto 27/2018, publicado no Diario Oficial de Galicia n° 51, do 13 de marzo de 2018. Con data 19 de febreiro de 2018 procedeuse á aprobación do expediente correspondente ó proxecto da devandita obra polo director da Axencia Galega de Infraestruturas, por delegación da conselleira de Infraestruturas e Vivenda. Na súa virtude e en cumprimento do disposto no artigo 52 da vixente Lei de expropiación forzosa do 16 de decembro de 1954, e 56 e seguintes do Regulamento para a súa aplicación, no uso das facultades que me confire o artigo 98 da mencionada Lei, resolvo convocar os titulares de bens e dereitos afectados, para que comparezan no lugar, data e hora que se citan, para proceder ó levantamento das actas previas á ocupación, nas que se recollerán os datos necesarios para determinar os bens e dereitos afectados e os prexuízos derivados da rápida ocupación, sen prexuízo de se trasladaren ó lugar dos predios se o consideran necesario. Lugar: Salón Plenario do Concello de Cerdedo Data: 29 de mayo de 2018 Horario: de 10:30 a 12:30 horas De: Isbel Chiperi Aniculaesei Generosa a Gas Natural SDG, SA A relación de titulares cos bens e dereitos afectados, así como os planos de expropiación correspondentes estarán expostos no Concello de Cerdedo-Cotobade e no Servizo de Infraestruturas de Pontevedra (Avda. Fernández Ladreda, 43, 1º). A dito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, e achegar os documentos acreditativos da súa titularidade, documento nacional de identidade, e último recibo da contribución, podendo ir acompañados, pola súa conta, se o consideran oportuno, dos seus peritos e notario. Así mesmo, e no cumprimento do establecido no artigo 56 do Regulamento da Lei de expropiación forzosa, ábrese información pública durante un prazo de 15 días, contados a partir do seguinte ao da publicación desta resolución ata o momento do levantamento da acta previa correspondente, co fin de que os interesados poidan formular por escrito, ante este Servizo de Infraestruturas de Pontevedra (avenida Fernández Ladreda nº 43, 1º), as alegacións que consideren pertinentes, co obxecto de emendar posibles erros padecidos ao relacionar os bens afectados pola urxente ocupación. Conforme establece o artigo 44 da Lei 39/2015, do 1 de outubro, do procedemento administrativo común das administracións públicas, a publicación desta resolución no Boletín Oficial del Estado servirá como notificación aos posibles interesados que non puidesen ser identificados, aos titulares de bens e dereitos que sexan descoñecidos, a aqueles dos cales se ignore o domicilio, ou ben a quen, intentada a súa notificación, non se puidese practicar. Pontevedra, 6 de abril de 2018 O xefe do Servizo Lucas Ezequiel Chicot Clavaguera